ธนาคารประชาชน
โครงการธนาคารประชาชนของธนาคารออมสิน เริ่มเปิดให้บริการมาตั้งแต่ปี 2544 ซึ่งได้ดำเนินกิจการมาจะครบ 12 ปี ในปี 2556
2 เม.ย. 2556

โครงการธนาคารประชาชนของธนาคารออมสิน เริ่มเปิดให้บริการมาตั้งแต่ปี 2544 ซึ่งได้ดำเนินกิจการมาจะครบ 12 ปี ในปี 2556 
วัตถุประสงค์ของการจัดตั้งธนาคารประชาชน เน้นให้ความช่วยเหลือให้ผู้ที่ประกอบอาชีพสามารถเข้าถึงแหล่งทุนได้ง่ายขึ้น รวมทั้งการเป็นเครื่องมือของรัฐบาลในการแก้ไขปัญหาหนี้นอกระบบ 
ทั้งนี้ กำหนดวงเงินให้กู้ได้ตามความจำเป็นและความสามารถในการชำระคืน ไม่เกินรายละ 2 แสนบาท 
สำหรับวงเงินกู้ไม่เกิน 3 หมื่นบาท คิดดอกเบี้ยคงที่ 0.50% ต่อเดือน วงเงินกู้ตั้งแต่ 3 หมื่นบาท คิดอัตราดอกเบี้ยคงที่ 0.75% ต่อเดือน และกรณีไม่มีประวัติผิดนัดชำระหนี้งวดใดงวดหนึ่งของการชำระหนี้ตั้งแต่งวดที่ 1 ถึงงวดที่ 12 ธนาคารจะลดอัตราดอกเบี้ยของการชำระหนี้งวดที่ 13 เป็นต้นไป เป็นในอัตรา 0.50% ต่อเดือน 
ทั้งนี้ ปัจจุบันโครงการธนาคารประชาชนมียอดสินเชื่อคงค้างอยู่ที่ 4.5 หมื่นล้านบาท คิดเป็น 7.5 แสนราย โดยมีอัตราหนี้เสียเพียง 2.3% จากปัจจุบันออมสินครบรอบ 100 ปี มียอดเงินฝากรวม 1.6 ล้านล้านบาท ปล่อยสินเชื่อทั้งสิ้น 1.7 ล้านล้านบาท